**Uneori**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uneori

Ești întristată, nu-ți găsesti cuvinte

adeseori versi lacrimi, si suspini,

si-n multe rânduri îți aduci aminte

Că uneori si florile au spini.

Să-ți spui amarul..? Cine să te-asculte

de multe ori nu sti cum să începi,

si peste cap sătulă de insulte

că uneori si oamenii au țepi.

Rostesti o rugăciune printre buze

si-observi cum trece timpul, negreșit,

si-acel din tine, vrea să te acuze

că uneori si sufletu-i mâhnit.

Pe umeri te apasă sarcini grele

dar îți ridici privirea prea târziu,

în zarea-ntunecată nu sunt stele

că uneori si cerul e pustiu.

Te urmăresc din umbră, stări infecte

oricât ai încerca să te ferești,

nu căuta doar zilele perfecte

că uneori e bine să gresesti.

M Horlaci. 09/02/2016